पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल स्थित एमसीएच भवन में 30 बेड का डेडिकेटेड कोविड केयर हेल्थ सेंटर शुक्रवार से चालू हाे गया है। शुक्रवार काे डीएम प्रणव कुमार, एसएसपी जयंत कांत, सिविल सर्जन डाॅ. एसके चाैधरी ने इसका विधिवत उद्घाटन किया। एमसीएच भवन में बने कोविड केयर सेंटर में मरीजों का इलाज सदर अस्पताल के ही ऑक्सीजन प्लांट से किया जाएगा। कोरोना के बढ़ते मामलों को देखते हुए डीएम ने स्वास्थ्य विभाग को एमसीएच भवन को कोविड केयर सेंटर में तब्दील करने का आदेश दिया गया था।
सीएस डॉ एसके चौधरी ने बताया कि ऑक्सीजन का बेहतर सदुपयोग हो इसके लिए पाइपलाइन के माध्यम से 30 बेड को जोड़ा गया है ताकि सभी बेड पर ऑक्सीजन की निर्बाध आपूर्ति सुनिश्चित हो सके। डीएम प्रणव कुमार ने कहा कि एमसीएच के माध्यम से बेहतर स्वास्थ्य सुविधाएं उपलब्ध कराने की दिशा में यह प्रभावी कदम है। उन्होंने कहा कि यहां कोरोना संक्रमित मरीजों का बेहतर इलाज होगा। यहां 30 बेड की ही व्यवस्था की है, जिसे आवश्यकता पड़ने पर बढ़ाया जाएगा। सभी डॉक्टरों व नर्स को मरीजों का इलाज निर्धारित प्रोटोकॉल से करने का आदेश दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn